Gunung Kerinci (uga dieja "Kerintji", lan dikenal minangka Gunung Kerenci, Gadang, Berapi Kurinci, Korinci, utawa Puncak Indrapura) iku gunung paling dhuwur ing Sumatra, lan pucuk paling dhuwur ing Indonésia saliyané kang ana ing Papua. Gunung Kerinci dumunung ing Bukit Barisan, cedhak karo pasisir kulon, lan dumunung watara 130 km sisih kidulé kutha Padang. Gunung iki fitur paling misuwur ing Taman Nasional Kerinci Seblat.